कांग्रेस दी रिआसती इकाई दे प्रवक्ता जे.पी.धनोपिया बी एह्‌दे कन्नै सैह्‌मत न। उंदा आक्खना ऐ जे एह् दुर्भाग्यपूर्ण ऐ जे अंजाने इच गै स्हेई ब आईपीएल युवाएं दे बिच्च चुनांऽ थमां ध्यान ट्हाने आह्‌ली गतिविधि दे रूपै इच सामने आया ऐ। उनें आक्खेआ जे लोकतांत्रिक देश इच फैसले थोपे निं जंदे न इसकरी बेह्‌तर हुंदा जे आईपीएल दे कर्ताधर्ता अपना अयोजन चुनांऽ दे पैह्‌ले जा मगरा करदे ते ओह् आपूं बी तरीफां बटोरदे। मार्क्सवादी कम्यूनिस्ट पार्टी दी रिआसती समिति दे सदस्य विनय द्विवेदी आक्खदे न जे बजार गदा अर्थशास्त्र म्हेशां मुनाफे उप्पर टिके दा हुंदा ऐ। फ्ही बी एह् बसोस आह्‌ली गल्ल ऐ जे राश्ट्रहित इच बी आईपीएल दे कर्ताधर्ता अपने फैसले थमां पिच्छे निं हटे।